钦定古今图书集成/理学汇编/文学典/第112卷 > 黄学诗
## 钦定古今图书集成/理学汇编/文学典/第112卷 > 黄学诗

按《江西通志》：学诗，号起我，德化人。为诸生，有文名，《六
经》《三史》《通鉴》、性理诸书，率贯穿驰骋，踵门咨疑者无
虚日。教孙云师尤严毅有家法，诵读日有程，穷年矻
矻，虽寒暑罔间。居平，每曰：“物薄易裂，凡禔躬应物，一
宜以厚。”乡里推为长者。卒年九十有一。配孺人熊，年
八十八。子开先，号竹坪，郡学廪生，其文其行，一如其
父，以子贵，封刑科左给事中